[{"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000017", "text": "Darganfyddwch mwy am bwy ydym ni a beth rydym yn gwneud."}, {"text_idx": "#000018", "text": "HafanCyrsiauCyrsiau IsraddedigTroseddeg a Chyfiawnder Troseddol"}, {"text_idx": "#000019", "text": "BA (Anrh) Troseddeg a Chyfiawnder Troseddol"}, {"text_idx": "#000021", "text": "am foddhad myfyrwyr (Complete University Guide 2023)*"}, {"text_idx": "#000023", "text": "ar gyfer boddhad cyffredinol ac yr addysgu ar fy nghwrs (Arolwg Cenedlaethol Myfyrwyr 2022)*"}, {"text_idx": "#000024", "text": "Pam dewis y cwrs hwn?"}, {"text_idx": "#000025", "text": "Mae ein gradd Troseddeg yn mynd i\u2019r afael ag ystod hynod ddiddorol o gwestiynau o pam fod pobl yn troseddu a sut mae\u2019n effeithio cymdeithas, i gerrig milltir hanesyddol yn y system gyfiawnder ac achosion enwog gafodd effaith anferthol ar y maes cyfreithiol."}, {"text_idx": "#000027", "text": "\u201cRydw i wedi dewis astudio yma am fod y darlithwyr a gwrddais ar y diwrnod agored yn anhygoel- mae\u2019n debyg y gorau i mi eu cwrdd erioed! Roeddwn yn teimlo fy mod yn cael fy nhrin fel myfyriwr yn hytrach na rhif wrth imi siarad a\u0302 nhw. \u201d"}, {"text_idx": "#000030", "text": "Beth fyddwch chin ei astudio"}, {"text_idx": "#000031", "text": "Mae'r flwyddyn gyntaf yn gyflwyniad i faterion ymarfer yn ymwneud a\u0302 gweithio yn y system cyfiawnder cymunedol a deall ac ymgysylltu ag ymddygiad troseddol. Mae'r ystod o fodiwlau sydd yn cael eu harchwilio yn y flwyddyn gyntaf yn darparu gwybodaeth a dealltwriaeth o achosion trosedd ar lefel gymdeithasol ac unigol ac yn archwilio gwaith yr asiantaethau sy'n rhan o'r system cyfiawnder troseddol."}, {"text_idx": "#000032", "text": "Sgiliau Astudio mewn Addysg Uwch (craidd): bydd hwn yn cefnogi eich dysgu a\u2019ch datblygiad personol a phroffesiynol mewn addysg uwch\nCyflwyniad i Droseddeg a Chyfiawnder Troseddol (craidd): Cewch yr wybodaeth sylfaenol am gyfiawnder troseddol a\u2019r gyfraith. Bydd yn canolbwyntio ar gysyniadau allweddol megis diffinio trosedd ac athroniaeth dedfrydu.\nTroseddwyr a Throseddau Arwyddol (craidd): Erbyn diwedd y modiwl byddwch wedi cael eich cyflwyno i drobwyntiau a dadleuon allweddol sy\u2019n gysylltiedig ag ymarfer cyfiawnder troseddol.\nCyffuriau, Alcohol a Throseddau (dewisol): Byddwch yn ystyried amrywiaeth y cyffuriau a ddefnyddir, ac i ba raddau y ca\u0302nt eu defnyddio, ynghyd a\u0302 gwerthfawrogi cyd-destun cymdeithasol eu defnydd. Bydd y modiwl yn eich cyflwyno i wneuthuriad cymdeithasol y \u2018broblem gyffuriau\u2019.\nTrosedd, Cymdeithas a Pholisi Cymdeithasol (opsiynol): Mae\u2019r modiwl yma yn archwilio trosedd mewn cyd-destun cymdeithasol, er enghraifft, tai, addysg ac iechyd.\nCyflwyniad i Seicoleg Fforensig (opsiynol): Cewch ymgyfarwyddo a\u0302 phrif ystyriaethau Seicoleg Fforensig.\nYmlyniad a Throsedd (opsiynol): Mae\u2019r modiwl hwn yn cymhwyso damcaniaeth ymlyniad i ddeall rhagolygon datblygiad problemus mewn poblogaethau fforensig. Mae\u2019r ffocws ar theori ymlyniad yn cyflwyno dull sydd yn ceisio deall dylanwad perthnasoedd ar bersonoliaeth a datblygiad cymdeithasol. Mae\u2019r modiwl yn cwestiynu dulliau ymchwil theori ymlyniad sydd yn archwilio profiadau niweidiol sydd fwyaf tebygol o arwain at weithredu cymdeithasol gwael ac ymddygiad troseddol."}, {"text_idx": "#000033", "text": "Mae\u2019r ail flwyddyn wedi\u2019i chynllunio i adeiladu\u2019n uniongyrchol ar y sgiliau a\u2019r wybodaeth a gawsoch yn ystod y flwyddyn gyntaf. Byddwch yn astudio cyfraith trosedd, ac mewn darlithoedd a theithiau maes traddodiadol lle bo hynny\u2019n bosibl e.e. i'r carchar a\u2019r llys, byddwch yn dysgu am faterion uwch mewn ymarfer effeithiol gyda mathau penodol o droseddwyr. Mae damcaniaeth droseddegol ac ymchwil yn cael ei archwilio i ddechrau\u2019r broses o ddatblygu gallu myfyrwyr i feddwl yn ddamcaniaethol ac yn feirniadol am ymarfer cyfiawnder troseddol."}, {"text_idx": "#000034", "text": "Gwahaniaeth Cymdeithasol ac Anghydraddoldeb (craidd): Bydd myfyrwyr yn datblygu dealltwriaeth feirniadol o berthynas dosbarth cymdeithasol, rhyw, hil, oedran, ethnigrwydd, iaith ac agweddau amlwg eraill ar amrywiaeth mewn perthynas ag erledigaeth, trosedd ac ymatebion i\u2019r ffenomenau hyn.\nTroseddeg (craidd): Bydd hwn yn eich galluogi i ddeall y prif gysyniadau a dulliau damcaniaethol sydd wedi datblygu ac sydd wrthi\u2019n datblygu mewn perthynas a\u0302 throseddu, erledigaeth ac ymatebion i droseddu a gwyredigaeth.\nTrosedd ac Ymddygiad Troseddol (craidd): I ddarparu gwybodaeth a dealltwriaeth feirniadol i fyfyrwyr o ystod o droseddau ac ymddygiad troseddol cyfredol sydd yn cael eu cyflawni yn y gymdeithas gyfoes.\nDulliau Ymchwil (craidd): Byddwch yn ennill dealltwriaeth a gwerthfawrogiad beirniadol o natur a defnydd priodol o strategaethau ymchwil mewn perthynas a\u0302 materion trosedd, erledigaeth, ac ymatebion i drosedd a gwyredd.\nDysgu yn y Gweithle (dewisol): Bydd y modiwl hwn yn rhoi mewnwelediad a phrofiad uniongyrchol i fyfyrwyr o ymarfer cyfiawnder troseddol proffesiynol a\u2019i nod yw paratoi myfyrwyr i weithio mewn cyd-destunau proffesiynol\nGweithio mewn Lleoliadau Gwarchodol a Chymunedol gyda phobl sydd wedi troseddu (dewisol): Bydd y modiwl hwn yn galluogi myfyrwyr i ddysgu am ac ymarfer y sgiliau sydd yn hanfodol i weithio\u2019n effeithiol gyda throseddwyr a lleihau\u2019r risg o aildroseddu.\nCyfraith Droseddol a\u2019r Broses Cyfiawnder Troseddol (dewisol): Mae'r modiwl hwn yn darparu myfyrwyr a\u0302 dealltwriaeth o natur a chyd-destun y gyfraith, gan ganolbwyntio'n bennaf ar gyfraith droseddol. Bydd hyn yn cynnwys archwilio'r Broses Cyfiawnder Troseddol gan gynnwys - llysoedd a gwrandawiadau ar gyfer oedolion a phobl ifanc; theori ac ymarfer dedfrydu; carchar a chosbau yn y gymuned; a lle hawliau dynol yn y prosesau hyn."}, {"text_idx": "#000035", "text": "Yn y flwyddyn olaf, mae\u2019r modiwlau yn datblygu gallu myfyrwyr i gymhwyso safbwyntiau damcaniaethol a beirniadol i brosesau ac ymarfer cyfiawnder troseddol. Cynigir rhywfaint o ddewis hefyd o ran opsiynau modiwlau. Mae natur wleidyddol-gymdeithasol llunio polisi cyfiawnder troseddol yn cael ei archwilio gan edrych drwy lens feirniadol ar y system cyfiawnder troseddol."}, {"text_idx": "#000036", "text": "Yna gall myfyrwyr ddewis archwilio sut y gall euogrwydd a dieuogrwydd gael eu trafod yn yr heddlu a\u2019r llys, a chyfraniad y gallai seicoleg fforensig ei wneud i ddeall trosedd, cyfiawnder troseddol neu ymateb cyfiawnder troseddol amlasiantaethol i drosedd. Mae myfyrwyr hefyd yn cwblhau eu prosiect ymchwil eu hunain, gan archwilio maes sydd o ddiddordeb iddynt dan oruchwyliaeth un o\u2019r darlithwyr troseddeg profiadol yn yr adran."}, {"text_idx": "#000038", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000039", "text": "Gofynion mynediad a gwneud cais"}, {"text_idx": "#000041", "text": "Mae\u2019n bosib y bydd angen gwiriad gan y Gwasanaeth Datgelu a Gwahardd (DBS) (a elwid gynt yn CRB) ar gyfer gweithgaredd lleoliad ar y modiwl dewisol Dysgu Seiliedig ar Waith."}, {"text_idx": "#000042", "text": "Mae yna amrywiaeth o ddulliau asesu ar gyfer y cwrs, gan gynnwys traethodau, cyflwyniadau, astudiaethau achos ac arholiadau. Ym Mlwyddyn 3 bydd gofyn i chi wneud prosiect ymchwil ar bwnc sydd o ddiddordeb ichi."}, {"text_idx": "#000045", "text": "Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000048", "text": "Ceir ystod ragorol o gyfleoedd gyrfaol ym maes cyfiawnder troseddol a chymunedol. Mae graddedigion wedi mynd ymlaen i yrfaoedd gyda\u2019r heddlu a\u2019r gwasanaethau prawf, cymorth i ddioddefwyr, y gwasanaeth carchardai, y gwasanaeth troseddau ieuenctid ac asiantaethau cyffuriau ac alcohol, yn ogystal a\u0302 swyddi yn y sector gwirfoddol."}, {"text_idx": "#000049", "text": "Gallai ein gradd eich galluogi hefyd i symud ymlaen i gwrs pontio\u2019r gyfraith petaech yn dymuno gwneud hynny, neu ddilyn llwybr gyrfaol hollol wahanol."}, {"text_idx": "#000050", "text": "Os ydych eisiau parhau a\u0302\u2019ch astudiaethau, efallai yr hoffech fynd ymlaen i wneud yr MA mewn Troseddeg a Chyfiawnder Troseddol."}, {"text_idx": "#000055", "text": "Os ydych yn edrych am le i aros tra i chi astudio beth am edrych ar ein hadran Llety am fwy o wybodaeth, gan gynnwys prisiau."}, {"text_idx": "#000056", "text": "I gael mwy o wybodaeth am eich opsiynau, gan gynnwys ein neuaddau preswyl ar y Pentref Wrecsam."}, {"text_idx": "#000057", "text": "\u201cFe wnaeth prifysgol Glyndw\u0302r a'r rhaglen a ymgymerais a\u0302 mi fy nghefnogi i baratoi ar gyfer gweithio o fewn y system cyfiawnder troseddol gan fod popeth a ddysgais yn berthnasol i'r system cyfiawnder troseddol, o ddysgu am newidiadau mewn deddfwriaeth, i berthnasedd sut y caiff system ei hadeiladu.\u201d\nLaura Chapman, BA Troseddeg a chyfiawnder troseddol"}, {"text_idx": "#000058", "text": "\u201cFe wnaeth prifysgol Glyndw\u0302r a'r rhaglen a ymgymerais a\u0302 mi fy nghefnogi i baratoi ar gyfer gweithio o fewn y system cyfiawnder troseddol gan fod popeth a ddysgais yn berthnasol i'r system cyfiawnder troseddol, o ddysgu am newidiadau mewn deddfwriaeth, i berthnasedd sut y caiff system ei hadeiladu.\u201d"}, {"text_idx": "#000061", "text": "(Cwrs Byr) Troseddau a Throseddwyr Drwg-Enwog"}, {"text_idx": "#000063", "text": "MA Troseddeg a Chyfiawnder Troseddol"}]